ผู้นำเกาหลีเหนือ เลือกทายาททางการเมืองที่จะมาดำรงตำแหน่งแทนแล้ว
เห็นได้ชัดว่า ผู้นำเกาหลีเหนือเลือกทายาททางการเมือง ซึ่งจะมาดำรงตำแหน่งผู้นำแทนเขาในบั้นปลาย ข่าวที่ว่านี้แพร่ออกมาพร้อมกับเรื่องที่ว่า
ในวันอังคาร องค์การบริการข่าวกรองแห่งชาติของเกาหลีใต้ เปิดเผยให้สมาชิกรัฐสภาที่กรุงโซลทราบเกี่ยวกับแผนการที่รอคอยกันมานานที่ว่าเกาหลีเหนือจะเลือกใครเป็นผู้นำในอนาคตหลังจากพ้นยุคสมัยของนาย คิม จอง อิลแล้ว การวิเคราะห์ของฝ่ายข่าวกรองกล่าวว่า นายคิม จอง อิลดูเหมือนจะเลือกบุตรชายคนสุดท้อง คิม จอง อัน ให้เป็นผู้สืบตำแหน่งผู้นำเกาหลีเหนือต่อจากเขา นายคิม จอง อัน ซึ่งคนไม่ค่อยจะรู้จักมากนักอายุ 26 หรือ 27ปี เป็นบุตรที่เกิดกับภรรยาคนที่สามของนายคิม จอง อิล คือนาง โค ยอง ฮีเขาไปเรียนหนังสือที่โรงเรียนกินนอนของเอกชนแห่งหนึ่งที่ประเทศสวิสเซอร์แลนด์สื่ออ้างคำพูดของเพื่อนร่วมชั้นของนาย คิม จอง อัน ที่กล่าวว่าเขาเป็นแฟนบาสเก็ตบอลอเมริกัน และชอบดาราบาสเก็ตบอลชาวอเมริกัน ไมเกิ้ลจอร์แดนมากเป็นพิเศษ คุณ ลี ซางเหียน นักวิเคราะห์ด้านความมั่นคงระหว่างประเทศ แห่งสถาบันเซจองในเกาหลีใต้หนึ่งในบรรดาผู้ทรงคุณวุฒิ ที่เชื่อมั่นว่าการทดลองนิวเคลียร์ของเกาหลีเหนือเมื่อเร็วๆนี้เกี่ยวโยงกับแผนการตั้งทายาททางการเมืองของนายคิม จอง อิล กล่าวไว้ตอนนี้ว่า "ถ้าเกาหลีเหนือได้รับการยอมรับว่าเป็นประเทศที่มีอาวุธนิวเคลียร์เกาหลีเหนือจะสามารถเรียกร้องค่าชดเชยจากสหรัฐได้มากขึ้นในการประชุมระหว่างประเทศ เกี่ยวกับการลดกำลังรบ" เขากล่าวด้วยว่าเรื่องนั้นจะทำให้การถ่ายโอนอำนาจในเกาหลีเหนือมีเสถียรภาพมากขึ้น แผนการสืบทอดอำนาจของเกาหลีเหนือ ดำเนินควบคู่กันไปกับเรื่องที่นักวิเคราะห์กล่าวว่าเป็นการดำเนินการที่สอดคล้องกับแผนการทดลองยิงจรวดรัศมีทำการระยะปานกลางและระยะไกล ซึ่งอาจมีขึ้นในอีกสองสามสัปดาห์ข้างหน้า ประธานาธิบดีเกาหลีใต้ ลีเมียง-บักกล่าวรวบยอดเกี่ยวกับการประชุมสุดยอด ของผู้นำทางเอเชียตะวันออกเฉียงใต้ไว้ตอนนี้ว่า" พวกผู้นำย้ำยืนยันเกี่ยวกับการกำจัดอาวุธนิวเคลียร์ และประนามการทดลองนิวเคลียร์ของเกาหลีเหนือว่าเป็นภัยคุกคามร้ายแรงต่อสันติภาพในเอเชียตะวันออกเฉียงเหนือ" เกาหลีเหนือเตือนว่าจะใช้มาตรการป้องกันตัวเพิ่มเติม ถ้าการทดลองนิวเคลียร์ของตนเมื่อเร็วๆนี้โดนลงโทษ เจ้าหน้าที่ฝ่ายการป้องกันประเทศของเกาหลีใต้ กล่าวว่ากำลังเพิ่มการสอดแนมกิจกรรมทางบกและทางทะเลของเกาหลีเหนือเกาหลีใต้วิตกกังวลเกี่ยวกับเขตทางทะเลที่เคยเกิดการพิพาทกันซึ่งอยู่ทางตะวันตกของคาบสมุทรเกาหลีนั้นมากเป็นพิเศษ กองทัพเรือเกาหลีใต้ส่งเรือรบรวมทั้งเรือพิฆาตแบบอีจิสและเรือติดจรวดนำวิถีซึ่งยิงจรวดสแตลธ์ได้ไปยังบริเวณดังกล่าวแล้ว